


ТЕХНИЧЕСКА СПЕЦИФИКАЦИЯ
за изпълнение на обществена поръчка с предмет:
"Избор на оператор за отпечатване и доставка на ваучери за храна за служителите и работниците на "Белфери" ЕООД

          1.Изпълнителят следва , след предварителна писмена заявка от страна на Възложителя , да отпечата и доставя ваучерите за храна за служителите и работниците на "Белфери" ЕООД , имащи право на безплатна храна  съгласно Наредба №11 от 21.12.2005г. за определяне на условията и реда за осигуряване на безплатна храна и/или добавки към нея.

         2.Ваучерите ще се доставят съобразно периодични заявки от Възложителя за брой ваучери, в купюри с различна номинална стойност(1(един),5(пет),10(десет) и 20(двадесет) лева.Ваучерите трябва да бъдат за календарната 2019г. и 2020г. , съобразно датата на заявката , като броя на доставките за ваучерите за храна е до 12 пъти , за целия срок на договора. Срок на валидност на ваучерите - до края на съответната календарна година, като ваучерите , доставени през месец декември 2019г, следва да бъдат със срок на валидност не по-кратък от края на месец юни на следващата календарна година.
 
           3.Общата стойност на ваучерите е в размер до 58 000 (петдесeт и осем хиляди) лева без ДДС , включваща номиналната стойност на ваучерите и разходите за отпечатване , пакетиране и доставката им.

           4.Изпълнителят  на поръчката трябва да притежава разрешение за извършване на дейност като оператор , съгласно чл.5  и чл.9 , ал.4 от Наредба №7/ от 09.07.2003г.

           5.Отпечатването на ваучери за храна да  се ползват от служители /работници на възложителя чрез търговски обекти по смисъла на §1, т.4 в във вр. с чл.2,ал.2 от Наредба №7 от 09.07.2003г. на Министерството на труда и социалната политика и Министерство на финансите.

            6.В тази връзка всеки участник трябва да има сключени договори с доставчици съгласно чл.15 от Наредба №7 от 09.07.2003г.  за минимум 5(пет) обекта(супермаркети, хипермаркети, търговски вериги)  на територията на гр.Варна и 1(един) обект(супермаркет, хипермаркет, търговска верига)  за гр.Белослав, обл.Варна за търговия с храна, осъществяващи  дейности в съответствие с изискванията на Закона за храните, в които обекти ваучерите могат да бъдат ползвани като платежно средство.
            Поне един от доставчиците , с които участникът има сключен договор , следва да осъществява дейност от търговски обекти, които са част от търговска верига за бързооборотни стоки, извършваща търговия с храна.
             За удостоверяване на съответствието си с посоченото изискване участниците  прилагат към техническото си предложение списък на търговските обекти, с които имат сключени договори по чл.15 от Наредба №7 от 09.07. 2003г. с посочени наименования, вид на търговските обекти и точен адрес на местонахождението им, както и дата на сключване и срок на действие на подписания между оператора и доставчика договор..

             7.Срещу ваучерите, предмет на настоящата поръчка, служителите на "Белфери" ЕООД да могат да получават хранителни стоки от всички хранителни групи съгласно чл.2 от Закона за храните. Ваучерите не могат да се ползват за покупката на вино, спиртни напитки, пиво, тютюневи изделия, не могат да се заменят срещу пари.

             8. Прогнозният брой служители/работници , имащи право на безплатна храна съгласно изискванията на Наредбата №11 от 21.12.2009г. е 54 на средногодишна база. Безплатна храна и/или добавки към нея получават служители и работници само за дните, когато работят при условията на чл.2 от Наредба №11 от 21.12.2005г.

             9. Ваучерите за храна , предмет на настоящата поръчка , следва да са с номинал 1, 5, 10 и 20 лв - според заявката на възложителя.

            10. Изпълнението на предмета на поръчката следва да е изцяло съобразен с изискванията на Наредба №7 от 09.07.2003г. на Министерство на труда и социалната политика и Министерство на финанасите.

             11. Доставените ваучери за храна следва да бъдат в срок на валидност и да могат да бъдат използвани като валидно платежно средство в срок не по- кратък от 6 /шест/ месеца , считано от датата на доставяне.

            12. Необходимият брой ваучери за храна ще бъдат заявявани ежемесечно , чрез писмена заявка по образец на ИЗПЪЛНИТЕЛЯ. Изпълнителя не може да налага ограничения в броя на заявките на Възложителя за отпечатване и доставяне на ваучери.

             13. Срокът за доставяне на ваучерите за храна по всяка конкретна заявка не може  да бъде повече от 5(пет) работни дни , считано от датата на превеждане на сумата от страна на "Белфери" ЕООД . Предлаганата цена , представляваща възнаграждение за отпечатване, пакетиране  и доставка  на  ваучерите за храна , следва да бъде окончателна за целия срок на договора, независимо от броя на заявките и номиналната стойност на поръчаните за отпечатване и доставка ваучери. Цената на възнаграждението включва всички разходи за отпечатване , пакетиране и доставяне на ваучерите.

            14.Ваучерите следва да съдържат всички реквизити, посочени в чл.22 , ал.2 от Наредба №7 от 09.07.2003г., включително изискуемите способи за защита.


             15. Ваучерите за храна следва да се доставят опаковани в защитени пликове, като се предоставят на определено от Възложителя лице. Операторът на ваучери за храна гарантира сигурност и сроковете на доставка. 

